open-index/open-wikipedia-markdown huggingface dataset:
Թոմա Անրի

**Թոմա Անրի** (; ), ֆրանսիացի ֆուտբոլիստ, «Ստանդարտ» ակումբի հարձակվող:

## Ակումբային կարիերա
### Վաղ կարիերա
Իր պրոֆեսիոնալ կարիերան սկսել է «Բովում»։ 2014/15 մրցաշրջանն անցկացրել է «Ֆրեժուս-Սեն-Ռաֆայելում»։ 2015 թվականին միացել է «Նանտ»-ին։ 2015 թվականի դեկտեմբերի 12-ին նա իր նորամուտը նշել է Լիգա 1-ում «Թուլուզի» դեմ խաղում՝ 72-րդ րոպեին փոխարինելով Ալեխանդրո Բեդոյային;

«Նանտի» կազմում Լիգա 1-ում երկու հանդիպում անցկացնելուց հետո նա պայմանագիր է կնքել «Շամբլիի» հետ 2016 թվականի հունիսի 15-ին։ 

### «Աուդ-Հեվերլե Լյովեն»
2019 թվականի հունվարին Անրին միացել է «Աուդ-Հեվերլե Լյովենին» այն բանից հետո, երբ Բելգիայի երկրորդ դիվիզիոնում Տյուբիզի համար 2018/19 մրցաշրջանի առաջին կեսում խփել է 11 գոլ։ 2020/21 մրցաշրջանում Լյովենի ակումբի կազմում 21 գոլ է խփել Բելգիայի բարձրագույն դիվիզիոնում՝ գրավելով երկրորդ տեղը ռմբարկուների ցուցակում։ Նրա նկատմամբ հետաքրքրություն են ցուցաբերել Եվրոպայի բարձրագույն լիգաների մի շարք ակումբներ, այդ թվում՝ «Սելտիկը», «Բորդոն» և «Վենեցիա»։ «Աուդ-Հեվերլե Լյովենում» անցկացրած երեք ու կես մրցաշրջանում Անրին բոլոր մրցաշարերում անցկացրած 79 խաղում խփել է 45 գոլ և կատարել 12 գոլային փոխանցում։ 

### «Վենեցիա»
2021 թվականի օգոստոսի 24-ին պայմանագիր է կնքել «Վենեցիայի» հետ, որը նոր է առաջխաղացում ստացել Սերիա  A-ում։ Այս քայլը ձեռնարկվել է ամռանը տրանսֆերի վերաբերյալ ինտենսիվ շահարկումներից հետո, ներառյալ ավելի վաղ հաղորդումները, որ «Աուդ-Հեվերլե Լյովենը» ընդունել է 7 միլիոն ֆունտ ստերլինգի առաջարկ շոտլանդական «Սելտիկ» ակումբից։ Նա իր նորամուտը նշել է իտալական ակումբում երեք օր անց՝ «Ուդինեզեի» դեմ արտագնա խաղում։ Ակումբի կազմում իր առաջին գոլը խփել է «Էմպոլիի» դեմ իրենց հաջորդ խաղում։ 

### «Հելլաս Վերոնա»
2022 թվականի հուլիսի 16-ին 4 տարվա պայմանագիր է կնքել «Հելլաս Վերոնա» ակումբի հետ։

### «Պալերմո»
2024 թվականի հուլիսի 16-ին «Պալերմո» ակումբը հայտարարել է «Վերոնայից» Անրիին վարձակալության իրավունքով ստորագրելու մասին՝ որոշակի պայմաններով գնելու պարտավորությամբ։

## Ակումբային վիճակագրություն

## Ծանոթագրություններ

## Արտաքին հղումներ
* 

 
Կատեգորիա:Աուդ Հեվերլե Լյովենի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Նանտի ֆուտբոլիստներ
Կատեգորիա:Պալերմոյի ֆուտբոլիստներ
Կատեգորիա:Վենեցիայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆրանսիացի ֆուտբոլիստներ
Մաքս Դաուման

**Մաքս Ռոբերտ Դաուման** (, ), անգլիացի ֆուտբոլիստ, «Արսենալի» հարձակվողական կիսապաշտպան։

## Ակումբային կարիերա
Լոնդոնի «Արսենալի» ակադեմիայի սան։ 2024 թվականի սեպտեմբերի 19-ին նա խփել է իր առաջին գոլը ՈՒԵՖԱ-ի երիտասարդական լիգայում՝ իտալական «Ատալանտայի» դեմ խաղում՝ դառնալով մրցաշարի պատմության մեջ ամենաերիտասարդ գոլ խփողը 14 տարեկան, 8 ամսական և 19 օրական հասակում։

2024 թվականի դեկտեմբերի 1-ին նա դարձել է Արսենալի մինչև 21 տարեկանների թիմի կազմում խաղացած ամենաերիտասարդ խաղացողը՝ իր նորամուտը նշելով Պրեմիեր Լիգա 2-ի խաղում՝ «Բրայթոն ընդ Հոուվ Ալբիոնի» դեմ։ Նա նաև 18 խաղ է անցկացրել Արսենալի մինչև 18 տարեկանների թիմի կազմում 2024–25 մրցաշրջանում՝ խփելով 18 գոլ և կատարելով հինգ գոլային փոխանցում։ Նա մրցաշրջանի ընթացքում մի քանի անգամ հրավիրվել է ակումբի առաջին թիմի մարզական հավաքին, սակայն երիտասարդ տարիքի պատճառով չի կարողացել մասնակցել Պրեմիեր Լիգայի խաղերին։

2025 թվականի ամռանը նա ստացել է իր առաջին կանչը լոնդոնյան ակումբի նախամրցաշրջանային մարզումների համար։ 2025 թվականի հուլիսի 23-ին նա իր նորամուտը նշել է «Միլանի» դեմ ընկերական խաղում։ Հուլիսի 27-ին, «Նյուքասլ Յունայթեդի» դեմ ընկերական խաղում, նա երկրորդ խաղակեսում փոխարինման է մտել և կես ժամ խաղադաշտում լավագույն խաղացողն էր։ 2025 թվականի օգոստոսի 23-ին նա իր նորամուտն է նշել «Արսենալի» հիմնական թիմում՝ փոխարինման մտնելով «Լիդս Յունայթեդի» դեմ Պրեմիեր լիգայի խաղում և 15 տարեկան և 235 օրական հասակում դառնալով մրցաշարի պատմության մեջ երկրորդ ամենաերիտասարդ խաղացողը՝ Իթան Նվաներիից հետո։

## Կարիերան ազգային հավաքականում
Նա խաղացել է Անգլիայի մինչև 16 տարեկանների հավաքականի կազմում։ Նա խաղացել է Անգլիայի մինչև 17 տարեկանների հավաքականի կազմում Եվրոպայի առաջնությունում, որտեղ գոլ է խփել խմբային փուլի Չեխիայի դեմ խաղում։

## Ծանոթագրություններ

## Արտաքին հղումներ
* Ֆուտբոլիստի էջը «Արսենալ» ՖԱ-ի պաշտոնական կայքում
 
Կատեգորիա:Անգլիացի ֆուտբոլիստներ
Կատեգորիա:Արսենալի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Աք Բուրուն

**Աք Բուրուն** (, , ), հրվանդան Ղրիմում՝ Կերչի նեղուցի ափին։ Այն հարավից եզերում է Կերչի ծովախորշը։ Ղրիմի թաթարերենից թարգմանած՝ անվանումը նշանակում է «*սպիտակ հրվանդան*» (aq - սպիտակ, burun - հրվանդան)։ 19-րդ դարի կեսերին այստեղ ամրոց է կառուցվել Կերչի նեղուցը պաշտպանելու նպատակով։ Կառուցման պատճառը Ղրիմի պատերազմն էր։ Հրվանդանի ծայրամասում՝ դարձյալ հին դամբարանաբլրի վրա, կառուցվել է առանձին մարտկոց, որը գոտևորված է խրամով:

Կիմմերյան Բոսֆորի նավանցման վայրի մերձակայքում գտնվող Աք Բուրունը կրում է հին բնակավայրի հետքեր։ 1862 թվականից ի վեր այստեղ անցկացվում են մ.թ.ա. 4-3 -րդ դարերի դամբարանադաշտի հնագիտական պեղումներ, որոնց արդյունքում Պանտիկապեոն քաղաքի բազմաթիվ ազնվական ընտանիքների անդամների թաղումներ  են հայտնաբերվել։ Հայտնաբերվել են սկյութական և հունական թանկարժեք զարդեր, պանաթենական ամֆորա, Ալեքսանդր Մակեդոնացու ոսկե մետաղադրամ , սկյութական զենքեր, ինչպես նաև ձիերի թաղումներ և այլն։ Այդ գտածոները վկայում են Բոսֆորի թագավորությունում սկյութական և հունական ազնվականների միջև սերտ կապերի, ինչպես նաև հունական և տեղական մշակույթների փոխադարձ ազդեցության մասին։

## Ծանոթագրություններ

## Գրականություն
* Українська радянська енциклопедія : у 12 т. / гол. ред. М. П. Бажан ; редкол.: О. К. Антонов та ін. — 2-ге вид. — К. : Головна редакція УРЕ, 1974–1985. / Ուկրաինական խորհրդային հանրագիտարան։ 12 հատորով / գլխավոր խմբագիր Մ. Պ. Բաժան  ; խմբագիրներ՝ Օ. Կ. Անտոնով և ուրիշներ։ — 2-րդ հրատ. — Կ .։ ՈՒԳԸ գլխավոր խմբագրություն , 1974–1985։

Կատեգորիա:Հրվանդաններ այբբենական կարգով
Կատեգորիա:Ղրիմի աշխարհագրություն
Կատեգորիա:Ռուսաստանի հրվանդաններ
Կատեգորիա:Սև ծով
Այա (հրվանդան)

**Այա** (; ; ), սևծովյան ժայռոտ հրվանդան Ղրիմում: Ընկած է Սևաստոպոլի շրջանի Բալակլավա քաղաքից հարավ-արևելք։ Ղրիմի լեռների այս 13 կմ երկարությամբ ճյուղավորումը բաժանում է Լասպի ծովախորշը (արևելքում) Բալակլավայի ծովախորշից (արևմուտքում)։

Հրվանդանի անվանումը ծագում է հունարեն Άγια - «սուրբ» բառից։ Ենթադրվում է, որ հին հույներն այս վայրը սուրբ են համարել, այստեղ են ամփոփել անվանի անձանց աճյունները:

Տարածքի ամենաբարձր կետը՝ Կոկիա-Կիան (բառացի թարգմանությամբ նշանակում է «*Կապույտ ժայռ*»), ծովի մակերևույթից բարձր է 559 մ (1834 ոտնաչափ)։ Տարածքը լի է քարանձավներով: Հրվանդանն ունի ազգային զակազնիկի՝ արգելոցի կարգավիճակ։

ԽՍՀՄ-ի տարիներին Այա հրվանդանում տեղակայված էր խորհրդային կառավարվող հրթիռային համակարգ։

Ուկրաինայի նախկին նախագահ Վիկտոր Յանուկովիչը կարգադրել էր Այա հրվանդանում կառուցել շքեղ առանձնատուն-կեցավայր (ռեզիդենցիա), չնայած մեկն արդեն ուներ Մեժիհիրիայում՝ Մեժիգորիեում։ «Նոր Մեժիհիրիան», կամ  «Մեժիհիրիա 2»-ը տեղացիներին կտրել էր ծովափից և դեռևս անավարտ էր, երբ սկսվեց ուկրաինական «Արժանապատվության հեղափոխությունը», որը Յանուկովիչին հեռացրեց պաշտոնից։

Այա հրվանդանի մոտ տեղի ունեցած փոթորիկը Հովհաննես Այվազովսկու ծովանկարներից մեկի թեման է։

## Ծանոթագրություններ

## Գրականություն
* Балаклава, мыс Айя, мыс Фиолент. Севастополь: Библекс, 2007. С. 108—112. ISBN 978-966-8231-95-7
* *Гриневецкий С. Р., Зонн И. С., Жильцов С. С.* Черноморская энциклопедия. М.: Международные отношения, 2006. — с. 35. ISBN 5-7133-1273-9

Կատեգորիա:Հրվանդաններ այբբենական կարգով
Կատեգորիա:Ղրիմի աշխարհագրություն
Կատեգորիա:Ռուսաստանի հրվանդաններ
Կատեգորիա:Սև ծով
Բուլոնի պաշարում (1492)

**Բուլոնի պաշարում,** ռազմական գործողություն, որ տեղի է ունեցել 1492 թվականի աշնանը։ Անգլիայի արքա Հենրի VII-ը 12,000 զինվորից բաղկացած արշավախմբային ուժ էր գլխավորել Լա Մանշի վրայով դեպի Կալե և հոկտեմբերի 18-ին սկսել էր պաշարել ֆրանսիական Բուլոնի նավահանգիստը։ Մի քանի շաբաթ անց պաշարումը կոտրվեց, երբ Հենրին և ֆրանսիական միապետ Կառլոս VIII-ը համաձայնեցին Էտապլի հաշտությանը։ Պաշարումը հաջող ուժի ցուցադրություն էր, և Հենրիին Չարլզը առաջարկեց շատ բարենպաստ պայմաններ, այդ թվում՝ անգլիական գահի հավակնորդ Պերկին Ուորբեքին Ֆրանսիայի աջակցության դադարեցումը, Ուորբեքը նույնպես վտարվեց երկրից։ Պայմանագրի պայմանները ներառում էին նաև անգլիացիների կողմից Բրետանի նկատմամբ ֆրանսիական վերահսկողությունը ընդունելը, իսկ ֆրանսիացիների կողմից Հենրիին 742,000 կրոն փոխհատուցում վճարելը, որը վճարվում էր տարեկան 50,000 կրոնով, որը համարժեք էր թագի տարեկան եկամտի 5%-ին։ Հենրին բանակցություններ էր վարում դեռևս արշավանքից առաջ, և Բուլոնի դեմ քայլը, հնարավոր է, նախատեսված էր Չարլզի վրա լրացուցիչ ճնշում գործադրելու համար։

## Պաշարման իրադարձությունները
Պաշարումն ինքնին մեծ մասամբ աննշան էր, բացառությամբ այն փաստի, որ ասպետ սըր Ջոն Սևիջը, որը օգնել էր Հենրիին գահ բարձրանալ (հրամանատարելով նրա բանակի ձախ թևը Բոսվորտի դաշտի ճակատամարտում), սպանվեց դրա ընթացքում։ Սևիջը ուղարկվեց հետախուզություն անցկացնելու (պաշտպանության հետախուզություն՝ ռազմական հարձակման նախապատրաստման համար)։ Սևիջը լքեց իր վրանը և ձիավարեց քաղաքի պարիսպների շուրջը մեկ այլ ասպետի և Բոսվորթի վետերան սըր Ջոն Ռայզլիի հետ՝ պարիսպների և այլ ամրությունների ամրությունը գնահատելու համար։ Երկու ասպետները կանգնեցվեցին թշնամու կողմից և գերի ընկան։ Չնայած թվաքանակով զգալիորեն գերազանցող լինելուն, սըր Ջոն Սևիջը հրաժարվեց հանձնվել նրանց և կռվեց մինչև մահ։ Նրա գործողությունները բավականաչափ շեղող գործոն ստեղծեցին, որպեսզի սըր Ջոն Ռայզլիին թույլ տրվեր փախչել և փախուստի դիմել «ամենաարագ ձիու» վրա։ 

## Վերադարձ դեպի Անգլիա
Անգլիական զորքերը նահանջեցին Կալե, իսկ Հենրին վերադարձավ Անգլիա։ Հիսուն տարի անց Բուլոնի դեմ անգլիական հետագա փորձերը գլխավորեց Հենրիի որդին՝ Հենրի VIII-ը։ Հենրի VIII-ի զորքերը գրավեցին քաղաքը 1544 թվականի սեպտեմբերին, ապա պաշտպանեցին այն ֆրանսիացիների փորձերից՝ այն նույն տարվա վերջում վերադարձնելու համար։

## Ծանոթագրություններ

* Roger Lockyer & Andrew Thrush. *Henry VII*. Routledge, 19 Sep 2014.
* Thomas Penn. *Winter King: Henry VII and the Dawn of Tudor England*. Simon and Schuster, 2013.
Կատեգորիա:1490-ականներ Ֆրանսիայում
Կատեգորիա:1492 Անգլիայում
Կատեգորիա:Ֆրանսիայի ճակատամարտեր
Միավորյալ մեթոդիստական եկեղեցի

**Միավորյալ մեթոդիստական եկեղեցի** (UMC; ) ամերիկյան և համաշխարհային բողոքական եկեղեցի, արմատներով կապված ավետարանչականության հետ։ Այն Միացյալ Նահանգների ամենամեծ մեթոդիստական և առաջադեմ եկեղեցին է։

Այն Միացյալ Նահանգների մեինստրիմյան եկեղեցիներից մեկն է, որն ընդունում է աշխարհիկ քրիստոնեությունը, թեիստական էվոլյուցիոնիզմը, պատմական աստվածաշնչյան քննադատությունը, կանանց իրավունքները և ԼԳԲՏ իրավունքները ։

Անդամների թիվը՝ 5 714 815 (2022 թվականի դրությամբ)։ 2024 թվականի մայիսին եկեղեցու ղեկավարության կողմից միասեռ ամուսնությունների մորատորիումը վերացնելու որոշումից հետո եկեղեցուց հեռացան մի քանի հազար ծխական համայնքներ, որոնցում կային ավելի քան 300,000 մարդիկ, իսկ եկեղեցու անդամների թիվը կազմեց 5,4 միլիոն։ 2024 թվականի վերջին մկրտված անդամների թիվը նվազեց մինչև 5 424 175։

մինի|Վաշինգտոնի հրապարակի Միացյալ մեթոդիստական եկեղեցի

## Տես նաև
*Մեթոդիստական եպիսկոպոսական եկեղեցի
*Բողոքականություն
*Մեթոդիզմ

## Ծանոթագրություններ
Ապագայի պատմության և մշակույթի անշարժ հուշարձանների ցանկ (Արմավիրի մարզ)

Այս հոդվածը ներկայացնում է Արմավիրի մարզի Ապագա գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ 

|}

## Տես նաև
* Հայաստանի պատմության և մշակույթի անշարժ հուշարձանների ցանկ

## Ծանոթագրություններ
Հայաստանի բադմինթոնի ֆեդերացիա

**Հայաստանի բադմինթոնի ֆեդերացիա**, բադմինթոնը կարգավորող մարմինը Հայաստանում, որը գտնվում է Հայաստանի օլիմպիական կոմիտեի կառավարման ներքո։ Ֆեդերացիայի գլխավոր գրասենյակը գտնվում է Երևանում։

## Պատմություն
Ֆեդերացիան հիմնադրվել է 1992 թվականին։ Հիմնադիր նախագահը եղել է Հարություն Բալյանը։ 1999-2002 թվականներին ֆեդերացիան ղեկավարել է Սամվել Հարությունյանը, 2002-2014 թվականներին՝ Հրաչյա Պողոսյանը։ 2014 թվականի դեկտեմբերին ֆեդերացիայի ղեկավար է ընտրվել Աշոտ Աղաբաբյանը։ Ֆեդերացիայի նախագահի տեղակալն է Սևակ Մանուկյանը, գործադիր տնօրենը՝ Հրաչյա Պողոսյանը:

Ֆեդերացիան վերահսկում է բադմինթոնի մասնագետների պատրաստումը և կազմակերպում է բադմինթոնի մրցաշարեր ամբողջ երկրում։ Հայաստանի բադմինթոնի ազգային հավաքականը մասնակցում է բադմինթոնի եվրոպական, միջազգային և օլիմպիական մակարդակի տարբեր մրցումների, այդ թվում՝ բադմինթոնի Եվրոպայի և աշխարհի առաջնություններին։ 

Ֆեդերացիան բադմինթոնի Եվրոպայի և բադմինթոնի համաշխարհային ֆեդերացիաների լիիրավ անդամ է։

Ֆեդերացիան հաճախ մասնակցում է Բադմինթոնի համաշխարհային ֆեդերացիայի տարեկան կոնգրեսին։

## Տես նաև
* Սպորտը Հայաստանում

## Ծանոթագրություններ

## Արտաքին հղումներ
* Հայաստանի բադմինթոնի ֆեդերացիայի պաշտոնական կայքը
* Հայաստանի բադմինթոնի ֆեդերացիան Ֆեյսբուքում

Կատեգորիա:Բադմինթոնը Հայաստանում
Կատեգորիա:Հայաստանի սպորտի կառավարման մարմիններ
Լուսինե Աղաբեկյան

**Լուսինե Աղաբեկյան**, առավել հայտնի որպես պարզապես Լյուսի, հայ երգչուհի և երգահան է։ 2007 թվականի դեկտեմբերին Լուսինեն դարձավ Հայ Սուպերսթար-ի երկրորդ եթերաշրջանի հաղթողը, որը բրիտանական հեռուստատեսային Pop Idol շոուի հայկական տարբերակն է։

## Կյանքը և կարիերան
### Վաղ կյանքը
9 տարեկանում նա հաճախել է Աբովյանի «Ակունք» երաժշտական ​​ստուդիայի վոկալի դասընթացների։ Լուսին ավարտել է Երևանի էստրադային և ջազային արվեստի պետական ​​քոլեջը, ապա՝ Երևանի Կոմիտասի անվան պետական ​​կոնսերվատորիան։

### 2006-2007։ Հայ Սուպերսթար
2006 թվականին Լուսինեն մասնակցեց «Հայ Սուպերսթար» նախագծի երկրորդ եթերաշրջանին, որը «Pop Idol»-ի հայկական տարբերակն է։ Եզրափակիչում նրա տեղը զբաղեցրեց Նարե Գևորգյանը, սակայն նա հաղթեց մրցույթում։ Բացի այդ, 2007 թվականին նա զբաղեցրեց երկրորդ տեղը Ուկրաինայում կայացած «Ծովի երգը» միջազգային մրցույթում։

### 2008-2009
2008 թվականին նա զբաղեցրեց առաջին տեղը Մոլդովայում կայացած «Ոսկե ձայն» միջազգային մրցույթում և դարձավ «Լավագույն նորեկ արտիստ» Radio Van-ի «Ոսկե քնար» երաժշտական ​​մրցանակաբաշխության ժամանակ Հայաստանում։ Նա թողարկեց իր առաջին և միակ ալբոմը 2009 թվականին՝ «Աչքերիս խորքում»։

### 2015
2015 թվականի սկզբին նրա «Turn Around» երգը Van Music Awards մրցանակաբաշխության ժամանակ ճանաչվեց 2015 թվականի դեկտեմբեր ամսվա լավագույն երգ։

### 2016: Դեպի Եվրատեսիլ
2016 թվականի ամռանը թողարկվեց «Go-Go!» սինգլի աուդիո տարբերակը։ Երգի հեղինակը և պրոդյուսերը ԴերՀովան է։

Հոկտեմբերին Լյուսին մասնակցեց Դեպի Եվրատեսիլ 2017-ին՝ Եվրատեսիլ երգի մրցույթի Հայաստանի ազգային ընտրությանը։ Շոուում իր մասնակցության ընթացքում նա Արամ MP3-ի թիմի անդամ էր։[3] Նա դուրս մնաց մրցույթից դեկտեմբերի 10-ին՝ առաջին կիսաեզրափակչի օրը։

## Ծանոթագրություններ

## Արտաքին հղումներ
* Official site

Կատեգորիա:Հայ երգչուհիներ
Կատեգորիա:Հայ երգահաններ
Ռամեկին

մինի|Ռամեկին
**Ռամեկին** (**ռամեկեն,** ), հրակայուն կերամիկայից, ճենապակուց կամ ապակուց պատրաստված ֆրանսիական ծագում ունեցող խոհանոցային պարագա, որը սովորաբար կլոր է և սպիտակ, երբեմն՝ բռնակներով: Բաժնավորիչ կճուճիկ կամ թխման աման է՝ նախուտեստներ և աղանդեր պատրաստելու և մատուցելու համար: Ռամեկիններն օգտագործվում են կոկոտ ձու, պաշտետներ, եփացրած կրեմներ, մուսեր և սուֆլեներ պատրաստելու համար:

Ամանի անվանումը փոխառված է պանրով կամ կաթնաշոռով ֆրանսիական ուտեստից, որը, ըստ տարբեր աղբյուրների, պանրով կարկանդակ է, պանրով պրոֆիտրոլներ, ձողիկիկներ կամ հացի բոված կտորներ: 

Հենց ռամեկինն է վատրուշկայի փոխարեն հայտնվում Նիկոլայ Գոգոլի «Մեռած հոգիներ» պոեմի ֆրանսերեն թարգմանության մեջ (թարգմանիչ՝ Անրի Մոնգո):

## Պատկերասրահ

Cherry Crisp in ramekin.jpg|
Julienne with fish.jpg|
Tim Hortons introduced Lasagna to its menu in late 2011 -b.jpg|
Preparation of panna cotta (2).jpg|


## Ծանոթագրություններ

## Գրականություն
* 
* *Sonia Allison.* Ramekin // The Cassell Food Dictionary. — London: Cassell, 1990. — P. 337. — 480 p. — ISBN 0-304-31875-2.
* *Denis Bodenham.* ramekin // The Food Dictionary. — Bristol: Redcliffe, 1993. — P. 177. — 264 p. — ISBN 1 872971 18 0.
* *Erhard Gorys.* Ramequins // Das neue Küchenlexikon. Von Aachener Printen bis Zwischenrippenstück. — München: Deutscher Taschenbuch Verlag, 1997. — S. 423. — 599 S. — ISBN 3-423-36008-9.
* *Ruth Martin.* ramekin // International Dictionary of Food and Cooking. — New York: Hastings House, 1974. — P. 234. — 311 p. — ISBN 0-8038-3388-1.
* *Ellen Shannon.* ramekin // Dictionary of Culinary Terms. — New York: Hippocrene Books, 1998. — P. 148. — 201 p. — ISBN 0-7818-0692-5.
* *Charles G. Sinclair.* ramekin // Dictionary of Food: International Food and Cooking Terms from A to Z (англ.). — 2nd ed. — London: A & C Black, 2004. — P. 474. — 632 p. — ISBN 978-1-4081-0218-3.

Կատեգորիա:Խոհանոցային գործիքներ
Կատեգորիա:Սպասք
Կատեգորիա:Ֆրանսիական հայտնագործություններ
Évidemment

**Évidemment,** կանադացի երգչուհի La Zarra-ի երգը, որը հրապարակվել է 2023 թվականի փետրվարի 19-ին։ 
մինի|La Zarra-ն Լիվերպուլում՝ Եվրատեսիլ 2023 երգի մրցույթի բեմին
Այս երգով La Zarra-ն ներկայացրել է Ֆրանսիան «Եվրատեսիլ 2023» երգի մրցույթում, այն բանից հետո, երբ Ֆրանսիայի ազգային հեռարձակողը՝ *[[France Télévisions]]*-ը, ներքին ընտրությամբ La Zarra-ին ընտրեց որպես պատվիրակ։

## Եվրատեսիլ երգի մրցույթ
### Ազգային ընտրություն
2023 թվականի հունվարի 13-ին *France Télévisions*-ը պաշտոնապես հայտարարել է, որ ներքին ընտրության արդյունքում La Zarra-ն ընտրվել է Ֆրանսիան ներկայացնելու «Եվրատեսիլ 2023» երգի մրցույթում։ Երգը պաշտոնապես հրապարակվեց 2023 թվականի փետրվարի 19-ին։ Լա Զարրայի խոսքերով՝ ստեղծագործությունը գրվել է հատուկ «Եվրատեսիլ» մրցույթի համար է։

Փետրվարի 16-ին La Zarra-ն պաշտոնապես հայտնեց, որ մրցութային իր երգը կրում է «Évidemment» անվանումը։

### Եվրատեսիլ
Եվրատեսիլի կանոնների համաձայն՝ բացառությամբ մրցույթի կազմակերպող երկրի և «Մեծ հնգյակի» (Ֆրանսիա, Գերմանիա, Իտալիա, Իսպանիա և Միացյալ Թագավորություն) անդամ երկրների, մնացած բոլոր պետությունները պարտավոր են եզրափակչին մասնակցելու համար նախևառաջ հաղթահարել կիսաեզրափակիչ փուլը։ Յուրաքանչյուր կիսաեզրափակչից լավագույն տասը երկրները ստանում են եզրափակչի ուղեգիր։ «Մեծ հնգյակի» անդամ լինելով՝ Ֆրանսիան ավտոմատ կերպով հանդես եկավ եզրափակչին, որը կայացավ 2023 թվականի մայիսի 13-ին։

Բացի եզրափակչին մասնակցելուց, Ֆրանսիան պարտավոր էր հեռարձակել և քվեարկել նաև երկու կիսաեզրափակիչներից մեկում։ Այդ հանգամանքը որոշվեց կիսաեզրափակիչների բաշխման վիճակահանության ընթացքում՝ 2023 թվականի հունվարի 31-ին․ հայտարարվեց, որ Ֆրանսիան քվեարկելու է առաջին կիսաեզրափակչում։

## Դուետ
2023 թվականի հունիսի 23-ին թողարկվեց երգի ֆրանսերեն-հունարեն դուետային տարբերակը, որտեղ La Zarra-ին միացել էր հույն երգչուհի Կատերինա Ստիկուդին։

## Աղյուսակներ

## Ծանոթագրություններ

Կատեգորիա:Եվրատեսիլ երգի մրցույթի երգեր
Կատեգորիա:Կանադական երգեր
Կատեգորիա:Սինգլներ այբբենական կարգով
Կատեգորիա:Փոփ երգեր
Կատեգորիա:Ֆրանսերեն երգեր
Կատեգորիա:Ֆրանսիայի երգերը Եվրատեսիլ երգի մրցույթում
Ավալոն (քաղաք)

**Ավալոն** (), հնագույն բուրգունդական քաղաք Ֆրանսիայի Յոնի շրջանում, Օսերից 34 կմ հարավ-արևելք, Կուզեն գետի ափին։

## Պատմություն
Բուրգունդական Մորվան լեռնաշղթայի հյուսիսային լանջերի մոտ տեղակայվել է պարսպապատ փողոցներով և քարե ճակատներով հնագույն ֆրանսիական քաղաքը՝ Ավալոնը, որը կանգնած է շրջակա տարածքի վրա գերիշխող գրանիտե ժայռի վրա։ Ավալոնը գտնվում է Կուզեն գետի աջ ափին, Բուրգունդիայի Յոնի շրջանում։ Որոշ պատմաբաններ փորձել են կապել ֆրանսիական Ավալոնը Արթուրի առասպելական ցիկլի «մահացածների երկրի» հետ, իսկ Բուրգունդիայում անհետացած բրետոնցի թագավոր Ռիոտամին՝ Արթուր թագավորի հետ։

Միջնադարում այստեղ կանգնած էր ամրոց, որը կառուցվել է VII դարում և սկզբում ծառայել է Ավալոնի կենտրոն։ IX դարի վերջում այն ընդգրկվեց Բուրգունդիայի դքսության կազմում։ Հետագայում ամրոցը պատկանել է վիկոնտներին, ովքեր գտնվում էին Բուրգունդիայի դքսերի վասալական կախվածության տակ։

1002 թվականին Բուրգունդիայի  համար մղված պատերազմում ֆրանսիացի թագավոր Ռոբերտ II Հավատացյալը երեք ամիս երկար շրջապատեց այդ ամրոցը։

1477 թվականին դուքս Շառլ Խիզախի մահից հետո Բուրգունդիայի այդ հատվածը անեքսիայի ենթարկվեց Ֆրանսիայի թագավորությանը։

Քաղաքում ծնվել են հայտնի անձինք, ինչպիսիք են Վոբանը, Կլոդ դե Բովուարը և Լուի-Նիկոլա Դավուն, և այդ պատճառով Ավալոնը հաճախ կոչվում է «երեք մարշալների քաղաք»։

Քաղաքի միջով անցնում է Փարիզ–Լիոն երկաթգիծը։

## Տեսարժան վայրեր
* Սան-Լազար տաճար – XII դարի շինություն, ուշ-ռոմանական ճարտարապետության հուշարձան։ Շենքի տակ պահպանվել է V դարի կրիպտե։
* Ժամատուն – դրա տակով միջնադարում անցնում էր քաղաքի գլխավոր փողոցը, թվագրվում է XI դարում։ Այստեղ տեղակայված է տարածաշրջանագիտական թանգարանը։
* Պահպանվել են մի քանի միջնադարյան պալատներ, XV դարի քաղաքի պատի մնացորդներ, XVII դարի վանքեր, հիվանդանոց և XVIII դարի քաղաքապետարան։
* Քաղաքում կանգնեցված է մարշալ Վոբանի հուշարձանը (1633–1707), ով ծնվել է Ավալոնում։
* Հագուստի թանգարան
* Քաղաքային թանգարան
* Ավալոնի հարակից տարածքներում կան քարանձավներ։
* Մորվան լեռան լանջին տեղակայված է հնագույն Վեզելե գյուղը, շրջապատված հին պատերով։ Վեզելեի գլխավոր զարդը Սենտ-Մարի-Մագդալեն բազիլիկն է, որը կառուցվել է XII–XVIII դարերի ընթացքում և դարձել բազմաթիվ հավատացյալների ու pielgrims-ի ուխտատեղի։ Բազիլիկում պահվում է սուրբ Մարիա Մագդալենայի մասունքների մի մասնիկը։ Այստեղ 1146 թվականին սուրբ Բերնարը հայտարարել է Երկրորդ խաչակրաց արշավանքի մեկնարկը Սուրբ երկրում, իսկ 1190 թվականին, երրորդ խաչակրաց արշավանքից առաջ, տեղի է ունեցել հանդիպում Ֆիլիպ Օգոստոս թագավորի և Ռիչարդ I Առյուծասիրտ թագավորի միջև։

* Սեն-Պեր գյուղը, որը գտնվում է 2.5 կմ հարավ Ավալոնից, ներկայացնում է բարձրաստիճան գոթական տաճար և Եվրոպայում ամենամեծ ռեստորաններից մեկը՝ Լ’Էսպերանսը, հոյակապ հյուրանոցով։

## Ծանոթագրություններ

## Գրականություն
* 

## Արտաքին հղումներ

* 
* Ինֆորմացիա զբոսաշրջիկների համար

Կատեգորիա:Քաղաքներ
Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Կատեգորիա:Ֆրանսիայի քաղաքներ
Լորան Ֆրեսինե

**Լորան Ֆրեսինե** (, ), ֆրանսիացի շախմատիստ, գրոսմայստեր (2000), Ֆրանսիայի կրկնակի չեմպիոն (2010, 2014):

## Կենսագրություն
Լորան Ֆրեսինեն մանկուց հետաքրքրվել է շաշկիով, բայց նրա ծննդավայր Դաքսում ակումբ չի եղել, և Լորանը սկսել է զբաղվել շախմատով։ 1990-ական թվականներին նա մրցանակային տեղեր է զբաղեցրել տարբեր տարիքային խմբերի աշխարհի պատանեկան առաջնություններում:

2000 թվականից Ֆրեսինեն Ֆրանսիայի հավաքականի կազմում մասնակցում է շախմատային օլիմպիադաներին։ 2016 թվականի օլիմպիադայում նա ցույց է տվել իր խաղատախտակի վրա (4-րդ) լավագույն արդյունքը։

2013 թվականի ապրիլի 20-ից մայիսի 1-ը կայացած Ալյոխինի հուշամրցաշարում Ֆրեսինեն +1−1=7 արդյունքով զբաղեցրել է վեցերորդ տեղը։ 2014 թվականի մայիսին նա հաղթել է Շվեդիայի Մալմյո քաղաքում կայացած *Sigeman & Co* 22-րդ մրցաշարում։

2012 թվականին նա Եվրոպայի առաջնությունում ցույց է տվել երկրորդ արդյունքը՝ վերջին փուլից առաջ լինելով առաջատար:

2015 թվականի հոկտեմբերին Ֆրեսինեն Դուգլասում (Մեն կղզի) կայացած *PokerStars Isle of Man* 2-րդ միջազգային մրցաշարում 1-3-րդ տեղերն է բաժանել Պենտալա Հարիկրիշնայի և Գաբրիել Սարգսյանի հետ և հաղթել է Կապ դ'Ագդում կայացած Անատոլի Կարպովի անվան արագ շախմատի 4-րդ մրցաշարում՝ եզրափակիչում 3-1 հաշվով հաղթելով հենց Կարպովին։

2013 թվականից Ֆրեսինեն եղել է Մագնուս Կարլսենի մարտավկան շախմատի աշխարհի առաջնության բոլոր մրցախաղերում. 2014 թվականի աշխարհի առաջնության մրցախաղում՝ Վիշվանաթան Անանդի դեմ, 2016 թվականին՝ Սերգեյ Կարյակինի դեմ, 2018 թվականին՝ Ֆաբիանո Կարուանայի դեմ և 2021 թվականին՝ Յան Նեպոմնյաշչու դեմ։

2019 թվականի ապրիլին Ֆրեսինեն միացել է *chess24*-ին՝ որպես կայքի ֆրանսիական թիմի գլխավոր դեմք՝ Իոսիֆ Դորֆմանի և Ժան-Բատիստ Մուլոնի հետ։

## Ընտանիք
2006 թվականին Լորան Ֆրեսինեն ամուսնացել է հայկական արմատներով ֆրանսիացի շախմատիստուհի Էլմիրա Սկրիպչենկոյի հետ։ Զույգն ունի երկու դուստր։ 2010 թվականին երկուսն էլ հաղթել են Ֆրանսիայի առաջնությունում։

## Վարկանիշի փոփոխության գրաֆիկ

## Ծանոթագրություններ

## Արտաքին հղումներ

Կատեգորիա:Շախմատային օլիմպիադաների մասնակիցներ
Կատեգորիա:Շախմատի գրոսմայստերներ
Կատեգորիա:Ֆրանսիացի շախմատիստներ
Ժան-Պիեռ Ադամս

**Ժան-Պիեռ Ադամս** (), ֆրանսիացի ֆուտբոլիստ, խաղացել է որպես կենտրոնական պաշտպան։

Առավել հայտնի է «Նիս»-ի և ՊՍԺ-ի կազմում իր ելույթներով։1972-1976 թվականներին քսաներկու խաղ է անցկացրել Ֆրանսիայի ազգային հավաքականի կազմում, որտեղ Մարիուս Տրեզորի հետ նրա խաղը ստացել է «Սև պահակ» (la garde noire) անվանումը։ 1982 թվականին բժշկի սխալի պատճառով նա կոմայի մեջ է ընկել, որի հետևանքով էլ մահացել է 2021 թվականին։

## Կենսագրություն
Ադամսը ծնվել է 1948 թվականին Սենեգալի Դակար քաղաքում և 1972-1976 թվականներին 22 խաղ է անցկացրել Ֆրանսիայի ազգային հավաքականի կազմում։ Նա նաև 41 խաղ է անցկացրել ՊՍԺ-ի կազմում, չնայած իր կարիերայի մեծ մասն անցկացրել է Նիսում։

Կոմայի մեջ է եղել 1982 թվականի մարտի 17-ից մինչև 2021 թվականի սեպտեմբերի 6-ը՝ Լիոնի Էդուարդ Էրիո հիվանդանոցում վիրահատության ժամանակ թույլ տրված բժշկական սխալի պատճառով։

Նա պետք է արթնանար մի քանի ժամ տևած վիրահատությունից հետո։ Այդ օրը Ֆրանսիայում բժիշկների գործադուլ էր, և շատերը չէին ներկայացել աշխատանքի։ Անեսթեզիոլոգը միաժամանակ վերահսկում էր ութ վիրահատություն և պատահաբար սխալ էր թույլ տվել։ Իրավիճակն ավելի էր վատթարանում, քանի որ վիրահատության ընթացքը վերահսկում էր փորձնակը, ով չկարողացավ ուղղել անեսթեզիոլոգի սխալը և չկարողացավ նկատել ֆուտբոլիստի վիճակի վատթարացումը՝ մաշկի գույնի պատճառով (սպիտակամորթների մոտ մաշկը կապտում է)։

Նրա պատվին են անվանակոչվել Կորկիերուա (1987 թվականից), Կատիյոն-սյուր-Սամբր (1997 թվականից), Դամարի-լե-Լի համայնքների մարզադաշտերը և Տիոնվիլ Մոզել հանդբոլի ակումբի դահլիճը։

2021 թվականի սեպտեմբերի 6-ին Ադամսը մահացավ 73 տարեկան հասակում՝ 39 տարի կոմայի մեջ մնալուց հետո:

## Անձնական կյանք
Ադամսը և նրա կինը՝ Բերնադետը, ամուսնացել են 1969 թվականի ապրիլին և ունեցել են երկու որդի՝ Լորանը (ծնված 1969 թվականին) և Ֆրեդերիկը (ծնված 1976 թվականին): Նրա կինը շարունակել է հոգ տանել իր մասին՝ հրաժարվելով էֆթանազիայի մասին մտածելուց:

## Ծանոթագրություններ

## Գրականություն
* Դորիս Ռոնյոն. Ժան-Պիեռ Ադամս, նախկին միջազգային ֆուտբոլիստ, Կենսագրություն. France Europe Editions, 2006 թ. ISBN 978-2-84825-151-4

## Արտաքին հղումներ
* Операция, унесшая душу. Футболист — 33 года в коме
* «Время для меня остановилось». Футболист, который 34 года находится в коме
* 35 лет между жизнью и смертью. Трагедия величайшей любви в истории футбола
* Jean-Pierre Adams: The 38-year coma that can’t stop love
* 39 лет в коме. Сегодня умер футболист с душераздирающей биографией
* 39 лет в коме. Бывший игрок сборной Франции умер, так и не придя в сознание

 
Կատեգորիա:Նիսի ֆուտբոլիստներ
Կատեգորիա:Պարի Սեն-Ժերմենի ֆուտբոլիստներ
Կատեգորիա:Սենեգալցի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆրանսիայի հավաքականի ֆուտբոլիստներ
Կատեգորիա:Ֆրանսիացի ֆուտբոլիստներ
Ալի Աբդալլահ

Աբուբաքար Ալի Աբդալլահ (), ֆրանսիացի ֆուտբոլիստ, «Ստրասբուրգ» ակումբի հարձակվող:

## Կենսագրություն
Ալի Աբդալլան ծնվել է Ֆրանսիայի արտերկրյա դեպարտամենտում՝ Ռեյունյոնում, և իր երիտասարդական կարիերան սկսել է իր հայրենի կղզում՝ Entente Solidaire de la Convenance-ի կազմում։ Նա շարունակել է խաղալ «Բրետանում», «Սեն Դենիում» և «Անտանտ Սոլիդեր դե լա Կոնվենանսում», նախքան մայրաքաղաք Ֆրանսիա մեկնելը՝ միանալու Ստրասբուրգի երիտասարդական ակադեմիային 2022 թվականի հունվարին։

2024 թվականի մարտի 10-ին Ալի Աբդալլան իր նորամուտը նշեց Լիգա 1-ում՝ փոխարինման դուրս գալով «Մոնակոյի» դեմ պարտված (0:1) խաղում։ Նրա առաջին գոլը գրանցվել է ապրիլի 13-ին կայացած «Ռեյմսի» դեմ հաղթական (3:1) խաղում։ Ապրիլի 18-ին Ալի Աբդալլան «Ստրասբուրգի» հետ կնքել է իր առաջին պրոֆեսիոնալ պայմանագիրը մինչև 2027 թվականը:

2024 թվականի օգոստոսի 30-ին Ալի Աբդալլան մրցաշրջանի մնացած հատվածի համար վարձակալվել է Նասիոնալի «Նիմ» ազգային ակումբին։ Նրա վարձակալությունն ընդհատվել էր 2025 թվականի հունվարի սկզբին։ 2025 թվականի հունվարի 8-ին Ալի Աբդալլան վարձավճարով տեղափոխվել է «Տորենս»։

## Ծանոթագրություններ

Կատեգորիա:Ստրասբուրգի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆրանսիացի ֆուտբոլիստներ
Ռաշիդ Ալիուի

**Ռաշիդ Ալիուի** (), մարոկացի և ֆրանսիացի ֆուտբոլիստ, «Վերսալ» ակումբի հարձակվող: Հանդես է գալիս Մարոկկոյի ֆուտբոլի հիմնական հավաքականում: Հանդես է եկել Մարոկկոյի օլիմպիական հավաքականում։

## Ակումբային կարիերա
Ֆուտբոլով սկսել է զբաղվել հարազատ քաղաքի «Լա Ռոշել» ակումբի Ակադեմիայում։ 2009 թվականին ընդգրկվել է «Գենգանի» կազմում, որտեղ խաղացել է կրկնօրինակող և երիտասարդական թիմերում։

2011 թվականի հուլիսի 7-ին մեկ տարվա պայմանագիր է կնքել «Գենգանի» հետ և երկու շաբաթվա ընթացքում իր նորամուտը նշել հիմնական թիմի կազմում «Լավալի» դեմ լիգայի գավաթի խաղում (2:0), որում աչքի է ընկել գոլով: Մեկ շաբաթ անց նա նորամուտը նշեց նաև առաջնությունում՝ փոխարինման դուրս գալով Լիգա 2-ի «Շատորուի» դեմ խաղում (1:1):

2012/13 մրցաշրջանի արդյունքներով «Գենգանը» գրավեց երկրորդ տեղը և դուրս եկավ Լիգա 1: Էլիտ դիվիզիոնում թիմը կարողացել է պահպանել գրանցումը, ինչպես նաև նվաճել է 2014 թվականի Ֆրանսիայի գավաթը։  Ընդհանուր առմամբ, նա ազգային առաջնությունում 57 հանդիպում է անցկացրել Գենգամի թիմի կազմում: 

2015 թվականի ամռանը Ռաշիդը վարձավճարով տեղափոխվել է Լիգա 2-ի «Լավալ» ակումբ, իսկ 2016 թվականի ամռանը վարձակալության ավարտից հետո լիարժեք հիմունքներով տեղափոխվել է «Նիմ» ակումբ, որը նույնպես հանդես է գալիս երկրորդ դիվիզիոնում:

## Ելույթներ ազգային հավաքականում
2011 թվականի նոյեմբերի սկզբին Ռաշիդը միաժամանակ հրավիրվել է Ֆրանսիայի երիտասարդական հավաքական (մինչև 20 տարեկան) և Մարոկկոյի օլիմպիական հավաքական։ Արդյունքում Ռաշիդը որոշել է պաշտպանել Մարոկկոյի գույները՝ իր ծնողների երկիրը։

2011-2012 թվականների ընթացքում ընդգրկվել է Մարոկկոյի օլիմպիական հավաքականի կազմում։ Երիտասարդական մակարդակում մասնակցել է 2 պաշտոնական հանդիպման

2014 թվականի մարտի 5-ին իր նորամուտը նշել է Մարոկկոյի ազգային հավաքականում Գաբոնի հավաքականի դեմ ընկերական խաղում (1:1): 2017 թվականին նա ընդգրկվել է Գաբոնում կայանալիք Աֆրիկայի Ազգերի գավաթի խաղարկության հավաքականի հայտացուցակում:

## Ձեռքբերումներ
* Ֆրանսիայի գավաթակիր՝ 2013/14

## Ծանոթագրություններ

## Արտաքին հղումներ
* 
* 
* 

 
Կատեգորիա:Անժեի ֆուտբոլիստներ
Կատեգորիա:Գենգանի ֆուտբոլիստներ
Կատեգորիա:Լավալի ֆուտբոլիստներ
Կատեգորիա:Կորտրեյկի ֆուտբոլիստներ
Կատեգորիա:Մարոկկացի ֆուտբոլիստներ
Կատեգորիա:Մարոկկոյի հավաքականի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆրանսիացի ֆուտբոլիստներ
Président

**Président,** ֆրանսիական կաթնամթերքի ապրանքանիշ: Ստեղծվել է 1933 թվականին, Անդրեյ Բենիայի կողմից: Այն օգտագործվում է ավանդական պանրի, կարագի և մի շարք այլ արտադրանքների համար:

## Պատմություն
Président ապրանքանիշը ստեղծվել է 1933 թվականին Անդրեյ Բենիայի կողմից, որն այդ ժամանակ արդեն առաջատար գործիչ էր ֆրանսիական կաթնամթերքի բիզնեսում: Բացատրելով անվան ֆրանսիական ենթատեքստը, Բենիան բացատրել է, որ Ֆրանսիան նախագահների երկիր է, բոլորը այստեղ նախագահ են, հատկապես Շառլ դը Գոլի իշխանության վերադառնալուց հետո։

### Ամսաթվեր
* 1968 թվական - արտադրվել է կամամբերը:
* 1972 թվական - արտադրվել է Président կարագը:
* 1975 թվական - արտադրվել է բրի պանիրը:
* 1991 թվական - արտադրվել է էմենտալ պանիրը:
* 2003 թվական - արտադրվել է մոցարելան։
* 2006 թվական - արտադրվել է Կանտալ պանիրը:

## Ծանոթագրություններ

## Հղումներ
* Сайт сыра Président 
* Официальный сайт Président 
* Le lactopole 
* La ferme Président 

Կատեգորիա:1933 հիմնադրումներ
Կատեգորիա:Կովի կաթից պանիրներ
Կատեգորիա:Ֆրանսիական պանիրներ
Արման Սիլվեն

**Սիլվեն Արման** (), ֆրանսիացի ֆուտբոլիստ, պաշտպան:

## Կարիերիա
Սիլվենի պրոֆեսիոնալ կարիերան սկսվել է «Կլերմոն» ակումբում, որտեղ նա անցկացրել է 1 մրցաշրջան։ 2000 թվականին տեղափոխվել է «Նանտ» ակումբ, որն այն ժամանակ ֆրանսիական ֆուտբոլի գրանդն էր։ Այնտեղ նա խաղաց 4 մրցաշրջան՝ ակումբի հետ նվաճելով Լիգա 1-ը և Ֆրանսիայի սուպերգավաթը։ Հարկ է նաև նշել, որ Արմանը 2002-ում չեմպիոնների լիգայի խմբային մրցաշարում գոլ է խփել «Լացիոյի» դարպասը ձախ եզրով անցնելուց հետո, որտեղ նա սովորաբար խաղում է: 2004 թվականին Արմանն իր ակումբակից Մարիո Յեփեսի հետ տեղափոխվել է  «Պարի Սեն Ժերմեն» 5 միլիոն դոլարով։ Այս ակումբում նա խաղացել է մինչև 2013 թվականը և նվաճել Է Ֆրանսիայի գավաթը 2004, 2006 և 2010 թվականներին, ինչպես նաև Ֆրանսիայի լիգայի գավաթը 2008 թվականին: 

2013 թվականի հունիսին Արմանն ազատ գործակալի կարգավիճակով տեղափոխվել է «Ռեն»: Այս ակումբում նա հանդես է եկել չորս տարի շարունակ՝ Ֆրանսիայի առաջնությունում խաղալով ավելի քան հարյուր հանդիպում, եղել է թիմի ավագը։ 2016/2017 մրցաշրջանի ավարտից հետո Արմանը ավարտել է ֆուտբոլիստի կարիերան և շուտով նշանակվել է «Ռենում» խաղացողների ընտրության գծով փոխտնօրեն։

## Ձեռքբերումներ
* Ֆրանսիայի չեմպիոն․ 2001, 2013
* Ֆրանսիական լիգայի գավաթակիր․ 2008
* Ֆրանսիայի գավաթակիր․ 2004, 2006, 2010
* Ֆրանսիայի սուպերգավաթակիր․ 2001

## Ծանոթագրություններ

## Արտաքին հղումներ
* 

Կատեգորիա:Նանտի ֆուտբոլիստներ
Կատեգորիա:Պարի Սեն-Ժերմենի ֆուտբոլիստներ
Կատեգորիա:Ռենի ֆուտբոլիստներ
Կատեգորիա:Սենտ Էտիենի ֆուտբոլիստներ
Կատեգորիա:Ֆուտբոլի պաշտպաններ
Կատեգորիա:Ֆրանսիացի ֆուտբոլիստներ
Մարյան Վիսնիեսկի

**Մարյան Վիսնիեսկի** (, ), լեհական ծագումով ֆրանսիացի ֆուտբոլիստ, Ֆրանսիայի ազգային հավաքականի հարձակվող, 1958 թվականի աշխարհի առաջնության և 1960 թվականի Եվրոպայի առաջնության մասնակից։

## Կարիերա
### Ակումբային
Մարյան Վիսնիեսկին իր ֆուտբոլային կարիերայի մեծ մասն անցկացրել է «Լանսում»։ Հարձակվողը «Լանսի» կազմում խաղացել է 10 մրցաշրջան, երկու անգամ դարձել է Ֆրանսիայի փոխչեմպիոն և ազգային առաջնություններում խփել է 93 գոլ՝ անցկացրած 277 խաղում։

1963 թվականին հարձակվողը տեղափոխվել է «Սամպդորիա» և խաղաց 1963/64 մրցաշրջանը Սերիա A-ում։ 1964 թվականի ամռանը Վիսնիեսկին վերադարձել է Ֆրանսիա՝ դառնալով «Սենտ-Էտիենի» խաղացող։ «Կանաչների» կազմում հարձակվողը խաղացել է 1964/65 թվականների Եվրոպայի Չեմպիոնների գավաթի խաղարկությունում։

1966-ից 1969 թվականներին Մարյան Վիսնիեսկին խաղացել է «Սոշոյի» կազմում, որի կազմում 1966/67 մրցաշրջանում դարձել է Ֆրանսիայի գավաթի եզրափակիչի մասնակից։

1969 թվականին հարձակվողը տեղափոխվել է 2-րդ դիվիզիոնի «Գենոն» ակումբ, որտեղ մեկ տարի անց ավարտել է իր պրոֆեսիոնալ կարիերան։

### Հավաքականում
Մարյան Վիսնիեսկին Ֆրանսիայի ազգային հավաքականում իր նորամուտը նշել է 1955 թվականի ապրիլի 3-ին՝ Շվեդիայի դեմ ընկերական խաղում՝ 18 տարեկան և 61 օրական հասակում։ 1958 թվականի Աշխարհի առաջնության ընտրական մրցաշարի շրջանակներում Իսլանդիայի դեմ խաղում՝ 1957 թվականի սեպտեմբերի 1-ին, հարձակվողը խփեց իր առաջին գոլը «եռագույնների» կազմում։ Վիսնիեսկին ընդգրկվել է ազգային հավաքականի կազմում 1958 թվականի Աշխարհի գավաթի խաղարկության համար և, մրցաշարում անցկացնելով 6 խաղ, խփեց 2 գոլ (խմբային փուլում Պարագվայի դեմ և քառորդ եզրափակիչ խաղում Հյուսիսային Իռլանդիայի հավաքականի դեմ)։

Մարյան Վիսնիեսկին Ֆրանսիայի հավաքականի կազմում մասնակցել է Եվրոպայի առաջին առաջնությանը։ Հարձակվողը խաղացել է մրցաշարի «եռագույնների» երկու խաղերում էլ և խփել է իր թիմի երրորդ գոլը հարավսլավացիների դեմ։

Վիսնիեսկին վերջին անգամ ազգային հավաքականի կազմում խաղացել է 1963 թվականի ապրիլի 28-ին՝ Բրազիլիայի դեմ ընկերական խաղում։ Սա հարձակվողի 33-րդ խաղն էր ազգային հավաքականի կազմում. այդ խաղում նա խփել է իր 12-րդ գոլը «եռագույնների» կազմում։

## Մահ
Մահացել է 2022 թվականի մարտի 4-ին, 85 տարեկան հասակում։

## Վիճակագրություն
### Ակումբային

### Միջազգայի

**Ընդհանուր՝ 33 խաղ / 12 գոլ, 12 հաղթանակ, 9 ոչ-ոքի, 12 պարտություն։**

## Ձեռքբերումներ
 **Ֆրանսիայի հավաքական**
* Աշխարհի առաջնության բրոնզե մեդալակիր (1)՝ 1958

 **Լանս**
* Ֆրանսիայի փոխչեմպիոն (2)՝ 1955/56, 1956/57

 **Սոշո**
* Ֆրանսիայի գավաթի եզրափակիչի մասնակից (1)՝ 1966/67

## Ծանոթագրություններ

## Արտաքին հղումներ
* Պրոֆիլը Ֆրանսիայի ֆուտբոլի ֆեդերացիայի կայքում
* Պրոֆիլը Footballdatabase.eu կայքում
* Պրոֆիլը Pari-et-gagne.com կայքում
* 
 
Կատեգորիա:Գրենոբլի ֆուտբոլիստներ
Կատեգորիա:Լանսի ֆուտբոլիստներ
Կատեգորիա:Սամպդորիայի ֆուտբոլիստներ
Կատեգորիա:Սենտ Էտիենի ֆուտբոլիստներ
Կատեգորիա:Սոշոյի ֆուտբոլիստներ
Կատեգորիա:Ֆրանսիայի հավաքականի ֆուտբոլիստներ
Կատեգորիա:Ֆրանսիացի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Մարինետ Պիշոն

**Մարինետ Պիշոն** (, ), Ֆրանսիացի ֆուտբոլիստ, ով խաղացել է որպես հարձակվող։

## Ակումբային կարիերա
Պիշոնը իր կարիերան սկսել է «Սենթ Մեմմի Օլիմպիկ»-ում, նախքան Կանանց միացյալ Ֆուտբոլային ասոցիացիա (WUSA) ամերիկյան պրոֆեսիոնալ լիգայի հետ պայմանագիր կնքելը։ Նա խաղացել է «Ֆիլադելֆիա Չարջ»-ում 2002 և 2003 թվականների մրցաշրջաններում, 2002 թվականին խփած գոլերի քանակով զբաղեցնելով երկրորդ տեղը լիգայում և արժանանալով «Տարվա ամենաարժեքավոր խաղացող» և «Տարվա լավագույն հարձակվող» մրցանակներին։ 2003 թվականին Պիշոնը կիսել է առաջին տեղը խփած գոլերի քանակով և գլխավորել լիգան խաղում խփած գոլերի միջին ցուցանիշով։

2003 թվականին WUSA-ի լուծարումից հետո նա վերադարձել է Ֆրանսիա, որտեղ խաղացել է «Ժուվիզի»-ի կազմում։ Նա ազգային առաջնության լավագույն ռմբարկուն էր 2000/01, 2001/02, 2004/05 և 2005/06 մրցաշրջաններում։ Նա նաև խաղացել է Ամերիկյան կանանց լիգայի «Նյու Ջերսի Ուայլդքեթս»-ի կազմում 2004 թվականին՝ գլխավորելով լիգան գոլերի և միավորների քանակով, չնայած խաղալով ընդամենը տասը խաղ։

2024 թվականի հունիսին Պիշոնը նշանակվել է Կանադայի Սուպերլիգայի հյուսիսային դիվիզիոնի «Մոնրեալ Ռոուզս»-ի մարզական տնօրեն։

## Կարիերան ազգային հավաքականում
Նա խաղացել է Ֆրանսիայի ազգային հավաքականում 1994-ից 2006 թվականներին, հայտարարելով կարիերան ավարտելու մասին 31 տարեկան հասակում՝ 2007 թվականի աշխարհի առաջնության որակավորման փուլից «կապույտների» դուրս մնալուց հետո։ Իր կարիերայի ընթացքում նա խփել է 81 գոլ 112 միջազգային խաղում։ Նա խաղացել է Ֆրանսիայի հավաքականի կազմում 2003 թվականի աշխարհի առաջնությունում ԱՄՆ-ում։

### Գոլեր ազգային հավաքականի համար

## Անձնական կյանք
Պիշոնը ունեցել է դիսֆունկցիոնալ մանկություն, նրա հայրը ալկոհոլիկ էր։

2012 թվականի նոյեմբերին, օրենքի փոփոխության շնորհիվ, Պիշոնը դարձել է Ֆրանսիայում երկրորդ կինը, որը ստացել է «հայրության» արձակուրդ։ Նրա կինը որդի է ունեցել արտամարմնային բեղմնավորման (ԱԲ) միջոցով։ Պիշոնը պարգևատրվել է Պատվո լեգեոնի շքանշանով։

## Մշակույթում
2023 թվականին Գարանս Մարիլիեն խաղացել է Պիշոնի դերը «Մարինետ» ֆիլմում, որը Պիշոնի «Երբեք չհանձնվես» () ինքնակենսագրականի հիման վրա նկարահանված նրա կյանքի մասին կենսագրական ֆիլմ է։

## Ձեռքբերումներ
### Անհատական
* Ֆրանսիայի տարվա ֆուտբոլիստը՝ ըստ NSPF-ի՝ 2002, 2005

## Ծանոթագրություններ

## Արտաքին հղումներ
*Профиль Footofeminin.fr կայքում
*Պրոֆիլը WUSA կայքում
 
Կատեգորիա:Ֆրանսիացի կին ֆուտբոլիստներ
Արցախի կանչը հուշահամալիր

**«Արցախի կանչը» հուշահամալիր**, հուշահամալիր, որը գտնվում է Հայաստանի մայրաքաղաք Երևանի «Եռաբլուր» զինվորական պանթեոնում: Հուշահամալիրը նվիրված է Արցախյան պատերազմների բոլոր զոհերի, Արցախում հուղարկավորվածների, ինչպես նաև 2023 թվականի սեպտեմբերի 25-ին Ստեփանակերտում տեղի ունեցած վառելիքի պահեստի պայթյունի հետևանքով զոհվածների հիշատակին:

Հուշահամալիրը հանդիսավոր կերպով բացվելու է 2025 թվականի սեպտեմբերի 2-ին:

## Պատմություն
2024 թվականի սեպտեմբերի 24-ին «Եռաբլուր» պանթեոնում տեղի ունեցավ հուշահամալիրի հիմնարկեքի արարողությունը: Նախաձեռնությունը պատկանում էր Արցախի նախագահ Սամվել Շահրամանյանին, իսկ ֆինանսավորումը իրականացնում էր արցախցի բարերար, որի անունը չի հրապարակվել:

Նախագիծը կոչվեց «Արցախի կանչը»՝ խորհրդանշելով Արցախից տեղահանվածների ու զոհվածների հիշատակը:

## Ճարտարապետություն
Հուշահամալիրը զբաղեցնում է շուրջ 500 քմ տարածք և ներառում է 6 մետր բարձրությամբ կոթող: Համալիրի կենտրոնում տեղադրված է գլխավոր հուշակոթողը, իսկ շուրջը տեղադրված են խաչքարեր: Ճարտարապետական լուծումները կրում են վեհաշուք և միաժամանակ սթափ խորհրդանշական բնույթ: 

Հուշահամալիրի հեղինակն է ճարտարապետ Միքայել Սարգսյանը: Ըստ ճարտարապետի՝ հուշահամալիրը հնարավորինս նման է լինելու Ստեփանակերտի հուշահամալիրին: Հուշահամալիրի շինարարական աշխատանքները համակարգել է Արցախի ներքին գործերի նախարար Կարեն Սարգսյանը:

## Հուշահամալիրի բացում
Հուշահամալիրի բացման հանդիսավոր արարողությունը նախատեսված է 2025 թվականի սեպտեմբերի 2-ին: Ծրագրի շրջանակներում կկատարվի խաչքարերի օրհնություն և ծաղկադրություն:

## Տես նաև
* Եռաբլուր պանթեոն
* Արցախյան հակամարտություն

## Ծանոթագրություններ

Կատեգորիա:Եռաբլուր
Կատեգորիա:Արցախյան ազատամարտի հուշարձաններ
Կատեգորիա:Մալաթիա-Սեբաստիայի հուշարձաններ
Կատեգորիա:2025 հիմնադրումներ Երևանում
Շրջանաձև ուղեծիր

**Շրջանաձև ուղեծիրը** բարիկենտրոնի շուրջ ֆիքսված հեռավորություն ունեցող ուղեծիր է, այսինքն՝ ունի շրջանագծի ձև։ Այս դեպքում ոչ միայն հեռավորությունը, այլև արագությունը, անկյունային արագությունը, պոտենցիալ և կինետիկ էներգիաները հաստատուն են։ Պերիկենտրոն կամ ապոկենտրոն չկա։ 

Կարող է դիտարկվել որպես էլիպտիկ ուղեծրի մասնավոր դեպք՝ զրոյական էքսցենտրիսիտետով։ Արեգակնային համակարգում Վեներան (էքսցենտրիսիտետ = 0.0068) և Երկիրը (էքսցենտրիսիտետ = 0.0167) ունեն գրեթե շրջանաձև ուղեծրեր։

## Ծանոթագրություններ

Կատեգորիա:Աստղադինամիկա
Կատեգորիա:Ուղեծրեր
Ink (երգ)

**«Ink»**, բրիտանական Coldplay խմբի երգը, նրանց «*[[Ghost Stories]]*» վեցերորդ ստուդիական ալբոմի հինգերորդ և վերջին սինգլը։ Թողարկվել է 2014 թվականի հոկտեմբերի 13-ին Parlophone լեյբլում։

## Երգի մասին
Դեռևս սինգլի թողարկումից առաջ երգը ընդգրկվել է բրիտանական սինգլների հիթ-շքերթում 156 համարի ներքո։ 

«Ink»-ի անիմացիոն տեսահոլովակը պատրաստվել է Blind թիմի կողմից։  Սկզբում ինտերակտիվ տեսահոլովակը հայտնվել Է Coldplay-ի պաշտոնական կայքում, այնուհետև տեսահոլովակի պաշտոնական տարբերակը հայտնվել է խմբի YouTube-ի պաշտոնական ալիքում։  Հոլովակի սյուժեն ներկայացնում է մի պատմություն, որում տղամարդը փնտրում է իրեն լքած սիրելի կնոջը, ինչում նրան օգնում է գրպանի կողմնացույցը՝ կափարիչի ներքին մասում նրա պատկերով:

Երգը կատարվել է խմբի կողմից համերգային շրջագայության ընթացքում՝ ի աջակցություն «*Ghost Stories*» ալբոմի: Երգը կատարվել է նաև 2017 թվականի ապրիլի 4-ին Մանիլայում կայացած համերգի ժամանակ, որն անցկացվել է « *[[A Head Full of Dreams]]*» աջակցության շրջագայության շրջանակներում։ Դա Քրիս Մարտինի՝ քաղցկեղով հիվանդ երկրպագուից ստացած խնդրանքի կատարումն էր, որին նա այցելել էր ելույթից առաջ։

## Երգացանկ

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

## Հավաստագրում

## Թողարկման պատմություն

## Ծանոթագրություններ

## Արտաքին հղումներ
* Երգի տեքստը Coldplay-ի պաշտոնական կայքում 

Կատեգորիա:2014 երգեր
Կատեգորիա:Քոլդփլեյի երգեր
Իոսիֆ Դորֆման

**Իոսիֆ Դավիդովիչ Դորֆման** (, , ), ֆրանսիացի, նախկինում՝ խորհրդային շախմատիստ, գրոսմայստեր (1978): Գարրի Կասպարովի մարտավկան աշխարհի չեմպիոնի կոչման 1985-1987 թվականների մրցախաղերում: ՖԻԴԵ-ի վաստակավոր մարզիչ (2004): Ինժեներ-մեխանիկ: Ավարտել է Կիևի պոլիտեխնիկական ինստիտուտը: Մասնակցել է ԽՍՀՄ 6 առաջնությունների: ԽՍՀՄ չեմպիոն (1977):

Ակտիվ դիրքային ոճի շախմատիստ է, լավ է տիրապետում մարտավարական բարդություններին։

## Կենսագրություն

Իոսիֆ Դորֆմանը ծնվել է Ուկրաինայի Ժիտոմիր քաղաքում և մանկության տարիներին հայտնվել է անվանի մարզիչ Միխայիլ Տրոսմանի մոտ։ Դրանից հետո նա արագ առաջընթաց է ապրել։ Հետագայում նա խոստովանել է, որ մանկության տարիներին անգիր իմացել է Դավիդ Բրոնշտեյնի «Միջազգային գրոսմայստերների մրցաշարը» և կարող էր հիշելով մեջբերել յուրաքանչյուր տրամագրի մեկնաբանությունը։

1984 թվականին Դորֆմանը դարձել է Գարրի Կասպարովի գլխավոր օգնականներից մեկը Անատոլի Կարպովի հետ դիմակայության ժամանակ և աշխարհի տասներեքերորդ չեմպիոնի հետ աշխատել է մինչև 1987 թվականի Սևիլյայի մրցախաղը, չնայած Կասպարովի թիմում ծագած ապօրինի խաղադրույքների հետ կապված սկանդալին։

1990-ական թվականների սկզբին Դորֆմանը տեղափոխվել է Նիս և դարձել ֆրանսիական շախմատի առաջատարներից մեկը, շախմատային օլիմպիադաների բազմակի մասնակից, երկրի բազմակի չեմպիոն և ֆրանսիացի հրաշամանուկ Էթիեն Բաքրոյի մարզիչը։ «Լիոն» թիմի կազմում նա երկու անգամ նվաճել է Եվրագավաթը։ 1990-ական թվականներին նա դարձել է Եվրոպայի ամենահայտնի մարզիչներից մեկը՝ աշխատելով բազմաթիվ տաղանդավոր շախմատիստների և հավաքականների հետ։ Քայլ ընտրելու խնդիրներին նվիրված բազմաթիվ աշխատությունների հեղինակ է, մասնավորապես, «Մեթոդը շախմատում։ Դինամիկա և ստատիկա» և «Մեթոդը շախմատում։ Կրիտիկական դիրքեր»։

Դորֆմանի ամենահայտնի սաներն են Եվգենի Ռոմանովը և պատանիների Եվրոպայի չեմպիոն Ավիտալ Բորուխովսկին։

## Մարզական նվաճումներ

## Վարկանիշի փոփոխության գրաֆիկ

## Գրականություն
*  Шахматы: энциклопедический словарь / гл. ред. А. Е. Карпов. — М.: Советская энциклопедия, 1990. — С. 115—116. — 621 с. — 100 000 экз. — .

## Ծանոթագրություններ

## Արտաքին հղումներ

Կատեգորիա:Շախմատային օլիմպիադաների մասնակիցներ
Կատեգորիա:Շախմատի գրոսմայստերներ
Կատեգորիա:Ուկրաինայի հրեաներ
Կատեգորիա:Ուկրաինացի շախմատիստներ
Կատեգորիա:Ֆրանսիայի հրեաներ
Կատեգորիա:Ֆրանսիացի շախմատիստներ
Baila Conmigo

«**Baila Conmigo**», երգ, որը ձայնագրել են ամերիկացի երգչուհի Սելենա Գոմեսը և պուերտոռիկացի երգիչ Ռաու Ալեխանդրոն։ Ստեղծագործությունը թողարկվել է 2021 թվականի հունվարի 29-ին Interscope Records լեյբլում որպես Գոմեսի «Revelación» (2021) դեբյուտային մինի ալբոմի երկրորդ սինգլ։  Սա Գոմեսի երկրորդ իսպանալեզու սինգլն է, որոնցից առաջինը «De Una Vez»-ն է, որը թողարկվել էր երկու շաբաթ առաջ։  «Baila Conmigo» սինգլը ընդգրկվել է Արգենտինայի, Իսպանիայի, Մեքսիկայի և ԱՄՆ-ի Hot Latin Songs հիթ-շքերթների լավագույն տասնյակում։

## Նախապատմություն
2020 թվականի դեկտեմբերին Գոմեսը հայտարարել է, որ «պատրաստվում է լավ երևույթների մի ամբողջ փոքրիկ անոթ», և Billboard-ը նշել է, որ դա «կարող է ներառել իսպանալեզու նախագիծ»։  Մեքսիկայում նկատվել են տարբեր որմնանկարներ՝ «De Una Vez» և «Baila Conmigo» երգերի անուններով, ինչը երկրպագուների և հիմնական լրատվամիջոցների շրջանում լուրեր է առաջացրել այն մասին, որ Գոմեսը շուտով կթողարկի լատինաամերիկյան երաժշտություն։ 

2021 թվականի հունվարի 14-ին Գոմեսը թողարկել է «De Una Vez»-ը՝ որպես իր ապագա իսպանալեզու նախագծի առաջատար սինգլ։  Տեսահոլովակի վերջում երևում էին «Baila Conmigo» բառերը, որոնք, ինչպես նշվել է, հաջորդ սինգլի բանալին են։  Հունվարի 26-ին Գոմեսը հայտարարել է, որ «Baila Conmigo» երգը թողարկվելու է հունվարի 29-ին։ Մամուլի հաղորդագրության մեջ Գոմեսն ասել է, որ տվյալ երգով ինքը «ցանկանում է, որ բոլորը պարեն»։

## Կոմպոզիցիա
«Baila Conmigo» դանդաղ երգ է ռեգետոն ոճում՝ միջին տեմպով թմբուկային առույգ ռիթմերով։ Երգում Գոմեսը և Ալեխանդրոն փոխանակվում են պարի և ցանկությունների մասին տեքստերով, չնայած նրանց միջև առկա լեզվական խոչընդոտին։ 

## Երգացանկ

## Երաժշտական տեսահոլովակ
«Baila Conmigo» երգի տեսահոլովակի պրեմիերան կայացել է 2021 թվականի հունվարի 29-ին թրեքի թողարկման հետ միաժամանակ, այն նկարահանել է բրազիլացի ռեժիսոր Ֆերնանդո Նոգարին։  Տեսահոլովակում կինը նստած է միայնակ և հետևում է, թե ինչպես են Ալեխանդրոն և Գոմեսը պարում և ելույթ ունենում երգի ներքո: Դա ոգեշնչում է կնոջը գնալ լողափ, որտեղ նա պարում է երգի ներքո։  Գոմեսը տեսահոլովակում հայտնվում է միայն «մի քանի անգամ»։  Տեսանյութը նկարահանվել է Լոս Անջելեսի, Մայամիի և Բրազիլիայի հեռավոր ձկնորսական գյուղի միջև։  Տեսահոլովակի և COVID-19 համավարակի հետ կապված դրա նշանակության մասին Գոմեսն ասել է. «Տեսահոլովակը ցույց է տալիս մեկուսացման զգացումը, որը մենք բոլորս զգում ենք հենց հիմա, և թե ինչպես է երաժշտությունն իսկապես միավորում բոլորիս՝ անկախ նրանից, թե որտեղ ենք գտնվում»։

## Քննադատություն
*[[Billboard]]*-ը երգը անվանել է «գայթակղիչ և վարակիչ»։  Լուկաս Վիլյան *[[We Are Mitú]]*-ին ուղղված նամակում Ալեխանդրոյի և Գոմեսի միջև եղած թրեքի քիմիան նկարագրել է որպես «շոշափելի» և նրանց անվանել է «Երազանքի թիմ, որտեղ մենք չգիտեինք, որ դրա կարիքը ունենք»։  Seventeen-ից Քերոլայն Տվերսկին գրել է, որ երգը «հաստատ կստիպի ձեզ պարել»։

## Հիթ-շքերթ

### Շաբաթական հիթ-շքերթներ

### Ամսական հիթ-շքերթներ

### Տարեկան հիթ-շքերթներ

## Հավաստագրեր

## Թողարկման պատմություն

## Ծանոթագրություններ

## Արտաքին հղումներ
* selenagomez.com

Կատեգորիա:Իսպաներեն երգեր
Կատեգորիա:Սելենա Գոմեսի երգեր
Կատեգորիա:Փոփ երգեր
À tout jamais

**«À tout jamais»** (), երգ, որը ձայնագրել է ֆրանսիացի երգչուհի Միլեն Ֆարմերը իր տասներկուերորդ ստուդիական ալբոմի՝ «*L'Emprise»*-ի համար: Երգը գրվել է Միլենը ֆրանսիացի երաժիշտ Woodkid’-ի հետ համագործակցությամբ:

## Նախապատմություն և թողարկում
2022 թվականի օգոստոսի վերջին *Hashtag NP*-ն սկսել է սոցիալական ցանցերում տարածել ենթադրաբար նոր երգի տողեր։ Ավելի ուշ *Nostalgie* ռադիոկայանը հաստատել է, որ նոր երգը կթողարկվի օգոստոսի 26-ին: Վերնագիրը նույնպես բացահայտվել է, և շապիկը ցուցադրվել է նոր գոթական լոգոյով (հեղինակները Ռոբին Պիչոն և Ռեգուլարն են): Երգի թիզերը թողարկվել էր թողարկումից մեկ օր առաջ, և այն մի քանի րոպեում հասցրել էր հայտնվել Ֆրանսիայում YouTube-ի թրենդների ցանկում։:

Երգը թողարկվել է որպես գլխավոր սինգլ 2022 թվականի օգոստոսի 26-ին: Սեպտեմբերի 30-ին CD-ով և վինիլային սկավառակով թողարկվել է մաքսի-սինգլ՝ երգի ռեմիքսներով։.

Ֆրանսիայում երգը պաշտոնական չարթում առաջնայելույթ է ունեցել  90-րդ հորիզոնականում, իսկ ռեմիքսների թողարկումից հետո այն բարձրացել է մինչև 10-րդ հորիզոնական, Վալոնիայում երգը հասաել է 18-րդ հորիզոնականին:

## Քննադատների արձագանքներ
Le Figaro թերթից Լենա Լուտոն ասել է, որ «À tout jamais»-ը միաժամանակ և՛ մութ, և՛ լուսավոր երգ է, դրանում Ֆարմերը վերափոխվել է՝ վերադառնալով իր վաղ գոթական հոբբիներին, և նա երգը անվանել է նաև շատ հաջողված առաջին սինգլ: Մարգո Բոնսիֆիլսը *France Info*-ից երգը անվանել է «մռայլ, առաջադեմ էլեկտրո-փոփ բացահայտում, ռեքվիեմ՝ ամեն ինչ նորից սկսելու համար»:

## Երաժշտական տեսահոլովակներ
Պաշտոնական տեսահոլովակը թողարկվել է 2022 թվականի սեպտեմբերի 12-ին, ռեժիսորը Թոբիաս Գրիմիերն էր:

## Տարբերակներ և ռեմիքսներ
**Թվային բեռնում, [[սթրիմինգ]]**
# «À tout jamais» — 3:46

**CD maxi, Թվային բեռնում, սթրիմինգ**
# «À tout jamais» — 3:46
# «À tout jamais» (NPD’S Remix by Philip Larsen) — 4:44
# «À tout jamais» (D Remix — Distortion Remix by Vitalic) — 4:40
# «À tout jamais» (MM Remix — Master Manipulation Remix by Motherweshare) — 5:49
# «À tout jamais» (Control Remix by Fragrance) — 4:01
# «À tout jamais» (Instrumental Version) — 3:46

**LP maxi**
: A1. «À tout jamais» (NPD’S Remix by Philip Larsen) — 4:43
: A2. «À tout jamais» (MM Remix — Master Manipulation Remix by Motherweshare) — 5:48
: B1. «À tout jamais» (D Remix — Distortion Remix by Vitalic) — 4:40
: B2. «À tout jamais» (Control Remix by Fragrance) — 4:00
: B3. «À tout jamais» — 3:45

## Չարթեր

## Թողարկման պատմություն

## Ծանոթագրություններ

Կատեգորիա:2022 սինգլներ
Կատեգորիա:Միլեն Ֆարմերի երգեր
Կատեգորիա:Սինգլներ այբբենական կարգով